**סָאעֶקֶה** או **סָאאֶגֶה** (פרסית: **صاعقه**; בתעתיק מדויק: "צאעקה"; בעברית: **חזיז ורעם**) הוא כלי טיס בלתי מאויש איראני המבוסס על כטב"ם חמקן אמריקאי מדגם RQ-170 סנטינל.

פיתוח
-----

בדצמבר 2011 נפל בשטחה של איראן כטב"ם RQ-170 (אנ') כשהוא שלם. ארצות הברית אישרה שאכן איבדה כטב"ם מעל איראן וביקשה מאיראן להחזירו.

באפריל 2012, חיל האוויר של משמרות המהפכה האסלאמית טען כי הצליח לחלץ את מכלול הנתונים שנאספו על ידי המל"ט והחל בתהליך של בניית העתק שלו. איראן טענה שמדינות, ביניהן סין ורוסיה, פנו אליה בחיפוש אחר מידע על המל"ט. למרות שגורמים רשמיים בארצות הברית הביעו דאגה מהאפשרות שסין או רוסיה יקבלו את הטכנולוגיה של המל"ט, הם הטילו ספק אם איראן תוכל לשכפל את הטכנולוגיה של המטוס, כמו גם את כמות הנתונים המודיעיניים הזמינים, בשל אמצעי הזהירות שהותקנו עבור מל"טים לא תקינים.

באוקטובר 2014 דיווח אמיר עלי ח'אג'יזאדה, ראש חיל האוויר והחלל של משמרות המהפכה האסלאמית, כי הכוחות האיראניים סיימו לבצע הנדסה הפוכה לכטב"ם וקראו לזה מתוצרת איראן בשם חדש. במקביל פורסם סרטון של הכטב"ם בזמן טיסה.

ב-2016 דווח כי איראן מייצרת שני דגמים של הכטב"ם. כלומר שתוך שבע שנים הצליחה איראן להנדס לאחור את טכנולוגיית החמקנות העילאית של ארצות הברית, להפוך אותה לכלי טיס שמבוסס על הסנטינל. כשלפני אותו מבצע ב-2011 לא ידעה איראן דבר וחצי דבר על חמקנות. לצד הסאיקה, פותח עוד כלי חמקן בעיצוב דומה. 

מלפנים- כטב"מ שאהד 171 שככה"נ מבוסס על סאעקה. מאחור- מסוק שאהד 285
ככה"נ מבוססים עליו הכטב"מים שאהד 141, שאהד 171, שאהד 191 ושאהד 197 המיוצרים בשאהד תעשיות תעופתיות.

מאפיינים
--------

הכטב"ם בנוי בתצורת "כנף מעופפת" (ללא זנב מטוס) ומסוגל לשאת חימוש של 4 פצצות מונחות. ייעודו הוא ריגול ותקיפה. מוטת כנפיו כ-26 מטר (85 רגל) ואורכו 4.26 מטר (14 רגל).

שירות מבצעי
-----------

ביבי מנופף בשברי המל"ט שאהד 141 שהופל
שימוש מתועד ראשון בכטב"ם שייתכן מבוסס על הסאעקה מדגם שאהד 141 נעשה בעימות האווירי בין ישראל לסוריה ואיראן (פברואר 2018): ב-10 בפברואר 2018 חדר המל"ט לשטח ישראל באזור בקעת הירדן והופל על ידי מסוק קרב AH-64D אפאצ'י לונגבו "שרף" של טייסת 113. שבריו נאספו על ידי צה"ל לצורך ניתוח טכנולוגי. הכלי מתואר כבעל "חתימה נמוכה", ועם זאת חיל האוויר הישראלי הצליח לגלותו ולעקוב אחריו כל הדרך לתוך ישראל. חודשיים לאחר ההפלה פורסם שהכטב"ם נשא עליו חומר נפץ וכי מטרתו הייתה לבצע פעולת חבלה בשטח ישראל.

במהלך מרץ 2021 יירט חיל האוויר שני מל"טים שהיו בדרכם לשטח ישראל על ידי מטוסי ״אדיר״. המל"טים שיורטו היו מסוג "שאהד 197" בדרך להעברת אמל"ח לארגון הטרור חמאס. על פי נתיבי הטיסה, ההערכה היא כי יעד ההעברה היה שטחי יהודה ושומרון ורצועת עזה.

קישורים חיצוניים
----------------

ויקישיתוף מדיה וקבצים בנושא **סאעקה** בוויקישיתוף

הערות שוליים
------------

1. ↑  "Iran builds attack drone similar to captured US model, local media say". *The Guardian*. 2 באוקטובר 2016. נבדק ב-2 באוקטובר 2016. `{{cite web}}`:  (עזרה)
2. ↑  מתוך אתר aviationweek.com‏
3. ↑  IRAN HAS FLOWN ITS VERSION OF THE CAPTURED U.S. STEALTHY RQ-170 DRONE MODIFIED TO BOMB US NAVY WARSHIPS, aviationist
4. ↑  איראן פיתחה שני דגמים חדשים של מל"טים, אוקטובר 2016, israeldefense
5. ↑  Iran’s Game of Drones, פרזין נדימי, 2 במרץ 2022
6. ↑  פוסט בפייסבוק של צה"ל באנגלית.
7. 1 2   צפו - כך יירט מסוק קרב את הכטב"ם האיראני שחצה לשטח ישראל, אתר צה"ל, 10 בפברואר 2018.
8. ↑  תמונה 1,תמונה 2 באתר צה"ל, ותמונה 3 באתר Times of Israel.
9. ↑  הטייס שיירט את המל"ט: "זיהינו שמדובר במל"ט איראני, כשהוא חצה את הגבול - הפלנו אותו", אתר צה"ל, 11 בפברואר 2018. טייסת "הצרעה" (טייסת 113) מפעילה מסוקי "שרף".
10. ↑  ניר דבורי, חדשות 2, ‏"המל"ט לא הושמד כדי שנוכל ללמוד עליו", באתר ‏מאקו‏‏, ‏11 בפברואר 2018‏.
11. ↑  טל לב רם, ‏הותר לפרסום: המל"ט האיראני שהופל בצפון נשא חומר נפץ וכוון לביצוע פיגוע, באתר מעריב אונליין, 13 באפריל 2018.
12. ↑  אודם כץ, מערכת את"צ, כך יירט צה"ל את המל"טים האיראניים בדרכם לישראל, באתר www.idf.il, ‏07.03.22